# name
Nivell en competències bàsiques dels estudiants del grau de química de la Universitat de Barcelona. Correspondència amb les qualificacions d'accés i del grau.

# metadata.dc.description.abstract[].value
INTRODUCCIÓ. Les competències en raonament matemàtic, raonament lògic, raonament geometricoespacial i pensament crític són fonamentals en qualsevol ensenyament superior científic o tecnològic i, en particular, en un grau de Química. En aquest estudi es pretén esbrinar fins a quin punt la nota d'accés a la universitat i la nota d'expedient dels estudiants del grau de Química de la Universitat de Barcelona reflecteixen el nivell assolit en aquestes quatre competències. METODOLOGIA. S'ha dissenyat un test amb preguntes i problemes de diferent grau de dificultat per avaluar el nivell en cadascuna d'aquestes competències. Aquest test s'ha passat als alumnes del grau de Química i les puntuacions obtingudes s'han correlacionat amb la nota d'accés dels estudiants de nou ingrés i amb la nota d'expedient del grau dels estudiants veterans. RESULTATS. En els estudiants veterans s'observa una clara correlació entre les puntuacions de cada competència i la nota d'expedient del grau. En canvi, la correlació amb la nota d'accés és molt feble o inexistent. CONCLUSIÓ. La nota d'accés a la universitat dels estudiants del grau de Química de la Universitat de Barcelona no reflecteix el nivell assolit en aquestes competències fonamentals, mentre que la nota d'expedient del grau sí que el reflecteix.

# metadata.dc.relation.ispartof[].value
REIRE. Revista d'Innovació i Recerca en Educació, 2020, vol. 13, num. 2, p. 1-14

# metadata.dc.rights[].value
cc-by (c) Reigada Sanz, Ramon et al., 2020

# metadata.dc.source[].value
Articles publicats en revistes (Química Inorgànica i Orgànica)

# metadata.dc.title[].value
Nivell en competències bàsiques dels estudiants del grau de química de la Universitat de Barcelona. Correspondència amb les qualificacions d'accés i del grau.